Wanci jam sadasa Kangjêng Pangeran Adipati Arya Mangkungara saupsiripun sampuna rawuh wontên ing dalêmipun kangjêng tuwan residhèn, tindakipun badhe mawi kapêthuk ing kapitan satunggil sangking loji agêng, saha kadhèrèkakên ing lêgundêr Wêlandi kalih wêlas. Salangkungipun ing loji agêng, tuwin konduripun Kangjêng Pangeran Adipati Arya Mangkunêgara wau badhe kaurmatan dening ungêling mariyêm, kados adat ingkang sampun kalampahan.